[બવિતા ઝા] "धर्मो रक्षति रक्षित:" એટલે કે જે ધર્મની રક્ષા કરે છે, ધર્મ તેની રક્ષા કરે છે. હિન્દુ ધર્મની રક્ષાનો દાવો કરનાર વિશ્વ હિન્દુ પરિષદના ભગવાને રામના નામ પર રાજકારણનો નવો અધ્યાય શરૂ કરી દિધો છે. રામ રાજ્યની 84 કોસી પરિક્રમા કરીને પોતાનો સ્વાર્થ સાધવામાં લાગેલી વિહિપનો ટાર્ગેટ પુરો ન થયો તો હિન્દુઓના આ રક્ષક તલવાર, ત્રિશુલ, ભાલા અને લાઠીઓ લઇને રસ્તા પર ઉતરી આવ્યા. જંતર-મંતર પર પ્રદર્શન દરમિયાન અસ્ત્ર શસ્ત્ર લઇને રસ્તા પર ઉતરેલા વિહિપ કાર્યકર્તા અલ્હાબાદ કે વારાણાસી કેમ ન ગયા, જ્યાં હજારો લોકો પૂરગ્રસ્ત વિસ્તારોમાં ફસાયેલા છે. શું પૂરમાં ફસાયેલા બધા લોકો મુસલમાન છે? શું ગાંડીતૂર બનેલી ગંગા-યમુના નદીઓએ હિન્દુઓના ઘરને છોડી મુક્યા છે? સીધો પ્રશ્ન કરીએ તો વિહિપને પૂરમાં ડૂબતા 'હિન્દુઓ'ની ચિંતા કેમ નથી?